Mallick Bazar: মল্লিকবাজারের হাসপাতালের ৮ তলা কার্নিস থেকে লাফ দিয়ে মৃত্যু রোগীর

কলকাতা: মল্লিকবাজারের ইনস্টিটিউট অফ নিউরোসায়েন্সের কার্নিস থেকে পড়ে মৃত্যু হল ওই রোগীর।  সন্ধে সাড়ে ৬টা নাগাদ মারা গিয়েছেন তিনি।  হাসপাতাল সূত্রে জানা গিয়েছে, তাঁর মাথায় ও বুকে গুরুতর চোট ছিল।  ভেন্টিলেশনে রাখা হয়েছিল তাঁকে।

পুলিস জানিয়েছে, মৃত সুজিত অধিকারী লেকটাউনের বাসিন্দা। লোহার ছাটের ব্যবসা রয়েছে তাঁর।  ২০ থেকে ২৫ দিন আগে ক্যন্সারে আক্রান্ত হয়ে মৃত্যু হয় সুজিতের স্ত্রীর।  তাঁর চিকিৎসায় খরচ হয়েছিল ২৫ লক্ষ টাকা।  বহু টাকা ঋণ নিতে হয়েছিল তাঁকে।  তাঁর পর থেকেই মানসিক ভাবে ভেঙে পড়েন সুজিত।   বৃহস্পতিবার বাড়িতে খিচুনি শুরু হয়।  অজ্ঞান হয়ে পড়েন বাড়িতে। এরপরই তাঁকে ভর্তি করা হয় ইনস্টিটিউট অফ নিউরোসায়েন্স হাসপাতালে।

পরিবার সূত্রে খবর, সুজিত অধিকারীর দুই সন্তান রয়েছে।  একজনের বয়স আট এবং অপরজনের আড়াই সুজিতের ৬ মাস বয়সে মা মারা যান। অনেক ছোট বেলায় বাবা বাড়ি ছেড়ে চলে যান।  এর পর ঠাকুমার সান্নিধ্যে বড় হন সুজিত।

আরও পড়ুন Mallick Bazar: মল্লিকবাজার নিউরোসায়েন্সের ঘটনায় রিপোর্ট তলব স্বাস্থ্য দফতরের